สินค้าแบรนด์เนม
นอกจากจะเป็นที่ปรึกษาธนาคารกรุงเทพแล้ว ปิยะ ซอโสตถิกุล ก็มีงานหลักในการดูแลกิจการรองเท้านันยาง กลุ่มบริษัท ซีคอน ของครอบครัว
20 ม.ค. 2559

นอกจากจะเป็นที่ปรึกษาธนาคารกรุงเทพแล้ว ปิยะ ซอโสตถิกุล ก็มีงานหลักในการดูแลกิจการรองเท้านันยาง กลุ่มบริษัท ซีคอน ของครอบครัว
เมื่อวานคุณต่อและพี่ๆ น้องๆ หอบรองเท้าแตะนันยางตราช้างดาวเข้าทำเนียบรัฐบาล ไปโชว์ในฐานะเป็นสินค้าที่ผลิตจากยางพารา 100%
เมื่อ พล.อ.ประยุทธ์ จันทร์โอชา นายกฯ เห็นรองเท้าเข้าก็หยิบมาดู ถามนั่นถามนี่อย่างสนใจ ก่อนจะเดินออกไปเชิญชวนให้คนที่มาร่วมงานใส่รองเท้าแบรนด์เนม นันยางกันบ้าง อย่าไปใช้แต่เบรนด์เนมต่างประเทศ
ส่วน รมว.คลัง อภิศักดิ์ ตันติวรวงศ์ รัฐมนตรีอื่นๆ รวมทั้งปลัดกระทรวง เมื่อเห็นนันยางก็ปรี่เข้ามาชี้ว่า เคยใส่รองเท้านันยางเมื่อตอนเด็กๆ
คุณต่อ บอกว่า นอกจากรองเท้านันยางไม่เคยเปลี่ยนแบบมานาน 40 กว่าปีแล้ว ตอนนี้มีกลิ่นหลากหลาย ไม่ได้มีแต่กลิ่นปลาหมึกเท่านั้น ตอนนี้มีกลิ่นการบูรเอาใจคนชอบสปา มีกลิ่นวานิลลาเอาใจเด็กๆ ด้วย
อยากรู้ว่าเจ๋งแค่ไหน ต้องลองซื้อไปใส่กันนะจ๊ะ